  Майя Бывальцева Удмуртиын секыт улон югдуре шедем 3-14 аресъем 50 сюрслэсь трос пиналъёс Выль ар кузьымъёс басьтозы. Со сярысь журналистъёслы вераз улосвыл тӧролэн но кивалтэтлэн администрацизылэн кивалтӥсез Сергей Смирнов. Пиналъёс, кудъёсыз юрттэтлы тужгес но кулэясько. Выль ар кузьымъёс ваньмызлы соослы вуозы. <…> Ми тодӥськомы, секыт улон югдуре шедем пиналъёслэн льӧль малпанъёссы вань шуыса, ми, бадӟымъёс, соосты быдэстыны быгатӥськом. Али нылпилэн эрикрадъёсызъя ужоскетчи пыр со малпанъёсты люканы кутскиськомы. Нылпи юртъёсын, реабилитаци центръёсын, ӟечлэсьтон фондъёсын ужаны кутскиськом Сергей Смирнов, Удмуртиысь тӧролэн но кивалтэтлэн администрацизылэн кивалтӥсезКылем арын 43 сюрс пала пиналъёс кузьымъёс басьтӥзы. Со уг вера, сыӵе пиналъёс тросгес луизы шуыса, но таяз арын ми саклыкмылы кулэяськись уногес нылпиослы юрттыны быгатӥм Сергей Смирнов, Удмуртиысь тӧролэн но кивалтэтлэн администрацизылэн кивалтӥсезОзьы ик пиналъёсты Выль ар возьматонъёс но чебер кыз котырын шулдыръяськонъёс возьмало. 20-тӥ толсурысен 7-тӥ толшорозь элькунысь кун но муниципал театръёсын но Удмуртиысь кун филармониын 3 сюрс 500 нылпиослы понна театр возьматонъёс ортчозы. Ми асьме театръёсын вераським, соос ӟечлэсьтон ёлкаос но возьматонъёс радъялозы шуыса. Ми пиналъёсты нуом но ваём Сергей Смирнов, Удмуртиысь тӧролэн но кивалтэтлэн администрацизылэн кивалтӥсез20-тӥ толсуре Операя но балетъя кун театрын дышетсконын, спортын, мер улонын вылӥ азинсконъёс басьтэм 1 сюрс 400 пиналъёс понна Выль ар ёлка ортчоз. Соослы «Бременские музыканты» крезьгуро спектакль возьматозы, собере Дед Морозэн но Снегурочкаен шулдыръяськонэ пыриськозы. 27-тӥ толсурысен 7-тӥ толшорозь Удмуртиын «Мечты – это про100!» Выль ар фестиваль ортчоз. Вань шулдыръяськонъёс огъя учкетэн (концепциен) огазеямын но элькунлэн кунлыкезлы 100 ар тырмонлы сӥземын Тодэ вайытом, 27-тӥ толсуре Тол Бабай но Дед Мороз Ижкарысь валтӥсь кызэз ӝуатозы.  Тегъёс: Мерлык Ижкар Удмуртия пиналъёс праздникъёс Выльар СергейСмирнов 100ар  